Diari Oficial de la Generalitat Valenciana


Sumari del DOGV 8833, del 12-06-2020 (2020/4324)

RESOLUCIÓ de 9 de juny de 2020, de la Direcció General de Funció Pública, per la qual es disposa l'exclusió d'Eugenia Zamora Bodí de les proves selectives d'accés al cos superior gestió d'arxivística, biblioteconomia i documentació, escala técnica d'arxius i biblioteques, A2 -04-01, sector administració especial, torn d'accés lliure, convocatòria 12/16, corresponent a l'oferta d'ocupació pública de 2016 per al personal de l'Administració de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8833

Data del DOGV
:   12-06-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/4324


Data del document
:   09-06-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 9 de juny de 2020, de la Direcció General de Funció Pública, per la qual es disposa l'exclusió d'Eugenia Zamora Bodí de les proves selectives d'accés al cos superior gestió d'arxivística, biblioteconomia i documentació, escala técnica d'arxius i biblioteques, A2 -04-01, sector administració especial, torn d'accés lliure, convocatòria 12/16, corresponent a l'oferta d'ocupació pública de 2016 per al personal de l'Administració de la Generalitat. [2020/4324]  
Per mitjà de l'Ordre 25/2017, de 18 de setembre, de la Conselleria de Justícia, Administració Pública, Reformes Democràtiques i Llibertats Públiques, es van convocar proves selectives d'accés al cos superior gestió d'arxivística, biblioteconomia i documentació, escala tècnic d'arxius i biblioteques, A2 -04-01, sector administració especial, torn d'accés lliure, convocatòria 12/16, corresponent a l'oferta d'ocupació pública de 2016 per al personal de l'Administració de la Generalitat (DOGV núm. 8139 de 2 d'octubre de 2017).  
Dins de les condicions generals d'admissió a les proves selectives, la base 2.1.3 de la convocatòria exigeix trobar-se en possessió del títol de diplomatura universitària en Biblioteconomia i Documentació o bé d'un títol universitari oficial de grau que, d'acord amb els plans d'estudi vigents, habilite per a exercir les activitats de caràcter professional relacionades amb les funcions assignades a l'escala del cos, o complides les condicions per a obtindre'ls abans de la finalització del termini de presentació de sol·licituds i disposen del certificat que ho acredite.  
Per mitjà de la Resolució de 30 de gener de 2019 (DOGV núm. 8479, de 5 de febrer de 2019) es va elevar a definitiva la llista provisional de persones admeses i excloses a les proves selectives de la convocatòria 12/16.   
Advertit del possible incompliment del requisit de titulació exigit en la convocatòria per part d'Eugenia Zamora Bodí, la Direcció General de Funció Pública, en aplicació de la base 2.3, va reclamar a la persona afectada l'aportació, en el termini de deu dies hàbils, de la corresponent documentació justificativa de la seua titulació acadèmica.  
Vist l'escrit presentat el 10 de març de 2020 per Eugenia Zamora Bodí en el qual aporta una titulació acadèmica diferent de l'establida en la convocatòria, i de conformitat amb la base 2.3 de l'Ordre 25/2017, de 18 de setembre, de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer  
Excloure Eugenia Zamora Bodí del procediment de les proves selectives d'accés al cos superior gestió d'arxivística, biblioteconomia i documentació, escala tècnic d'arxius i biblioteques, A2 -04-01, sector administració especial, torn d'accés lliure, convocatòria 12/16, per no haver acreditat, després de l'oportú requeriment, el compliment del requisit de titulació establit en la base 2.1.3 de la convocatòria.  
  
Segon  
Sol·licitar a l'òrgan tècnic de selecció una relació complementària de persones aprovades a l'acord publicat el 10 de febrer de 2020.  
  
Contra la present resolució, que posa fi a la via administrativa, podrà interposar-se potestativament un recurs de reposició davant de l'òrgan que dicta l'acte, en el termini d'un mes a comptar de l'endemà de la publicació; o bé, directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptats també des de l'endemà de la publicació. Tot això, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 10, 14 i 46 de la Llei 29/1998, de 13 de juliol, reguladora de la jurisdicció contenciós'administrativa.  
  
València, 9 de juny de 2020.- El director general de Funció Pública: David Alfonso Jarque.